CELEX: 62017TN0185
Language: da
Date: 2017-03-21 00:00:00
Title: Sag T-185/17: Sag anlagt den 21. marts 2017 — PlasticsEurope mod ECHA

22.5.2017   
            
            
               DA
            
            
               Den Europæiske Unions Tidende
            
            
               C 161/34
            
         Sag anlagt den 21. marts 2017 — PlasticsEurope mod ECHA
   (Sag T-185/17)
   (2017/C 161/48)
   Processprog: engelsk
   
      Parter
   
   
      Sagsøger: PlasticsEurope (Bruxelles, Belgien) (ved advokaterne R. Cana, E. Mullier og F. Mattioli)
   
      Sagsøgt: Det Europæiske Kemikalieagentur (ECHA)
   
      Sagsøgerens påstande
   
   
               —
            
            
               Sagen fremmes til realitetsbehandling og sagsøgeren gives medhold.
            
         
               —
            
            
               Annullation af ECHA’s afgørelse, offentliggjort den 12. januar 2017, om at medtage Bisphenol A på listen over stoffer, der senere skal optages til godkendelse som et særligt problematisk stof i overensstemmelse med artikel 59 i REACH-forordningen.
            
         
               —
            
            
               ECHA tilpligtes at betale sagens omkostninger.
            
         
               —
            
            
               Der træffes sådanne andre eller yderligere foranstaltninger, som findes påkrævet.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1.
            
            
               Første anbringende er, at den anfægtede afgørelse er i strid med artikel 2, stk. 8, litra b), i REACH-forordningen.
               
                           —
                        
                        
                           Den anfægtede afgørelse er i strid med artikel 2, stk. 8, litra b), i forordning (EF) nr. 1907/2006 om registrering, vurdering og godkendelse af samt begrænsninger for kemikalier (REACH) (EUT 2006, L 396, s. 1, »REACH-forordningen«), eftersom midlertidige anvendelser er undtaget fra hele afsnit VII i henhold til artikel 2, stk. 8, litra b), i REACH-forordningen og således falder uden for anvendelsesområdet for artikel 57 og 59 og uden for området for tilladelse.
                        
                     
         
               2.
            
            
               Andet anbringende er, at den anfægtede afgørelse tilsidesætter proportionalitetsprincippet.
               
                           —
                        
                        
                           Sagsøgeren har gjort gældende, at den anfægtede afgørelse tilsidesætter proportionalitetsprincippet, eftersom medtagelsen af midlertidige anvendelser på listen over stoffer, der senere skal optages, overskrider grænserne for, hvad der er passende og nødvendigt for at opnå det tilsigtede mål og ikke er den mindst bebyrdende foranstaltning, som Det Europæiske Kemikalieagentur kunne have anvendt.
                        
                     
         
               3.
            
            
               Tredje anbringende er, at sagsøgte anlagde et åbenbart urigtigt skøn ved ikke at tage hensyn til de oplysninger, der var til agenturets rådighed og som viste anvendelserne af BPA som mellemprodukt.
               
                           —
                        
                        
                           Det Europæiske Kemikalieagentur tog ikke hensyn til de oplysninger, der var tilgængelige i BPA-dossieret, jf. bilag XV i REACH-forordningen.